Fine Line

«**Fine Line**», անգլիացի երգիչ և երգերի հեղինակ Հարի Սթայլզի երկրորդ ստուդիական ալբոմ, որը թողարկվել է 2019 թվականի դեկտեմբերի 13-ին Columbia և Erskine Records լեյբլերում։ Չորս սինգլների՝ «Lights Up»-ի, «Watermelon Sugar»-ի, «Adore You»-ի և «Falling»-ի աջակցությամբ, ալբոմը դեբյուտել է UK Albums Chart-ի երրորդ հորիզոնականին և Billboard 200-ի առաջին հորիզոնականին, դառնալով Սթայլզի երկրորդ համար մեկ ալբոմն ԱՄՆ-ում։ Ալբոմը մեկ շաբաթվա մեջ 2019 թվականի երրորդ ամենաշատ վաճառքների քանակն է ունեցել։ Այն դարձել է բրիտանացի արտիստի կողմից մեծագույն դեբյուտը՝ Nielsen SoundScan-ի սկզբից ի վեր։ Այն եղել է 2010-ականների վերջին և 2020-ականների Billboard 200-ի առաջին համար մեկը։ «Fine Line»-ը նկարագրվել է որպես ռոք, փոփ և փոփ ռոք՝ պրոգ փոփի, փսիխոդելիկ փոփի, ֆոլկի, սոուլի, ֆանկի և ինդի փոփի տարրերով։

## Նախարտադրություն
2019 թվականի օգոստոսի 26-ին լույս է տեսել Rolling Stone-ի հետ հարցազրույցը, որտեղ հայտարարվել է, որ երգիչն ալբոմի «վերջին հպումներն» է անում, որոնք նա բացատրել է որպես «ամեն ինչ սեքսով զբաղվելու և տխուր լինելու մասին»։ Ալբոմը նաև բնութագրվել է «իր գրած ամենադժվար, ամենահոգեկան երգերի» առկայությամբ։ Երկրորդ ալբոմի վրա աշխատանքների ժամանակ, Սթայլզը նշել է, որ փորձել է ավելի զվարճալի և համարձակ լինել, քան իր առաջին նույնանուն ալբոմում։ Սթայլզը նաև խոստովանել է, որ ձայնագրման ընթացքում փսիխոդելիկ թմրանյութեր է օգտագործել։

## Թողարկում և գովազդ
Ալբոմը թողարկվել է 2019 թվականի դեկտեմբերի 13-ին Columbia և Erskine լեյբլների կողմից; այն Սթայզլի երկրորդ ալբոմն է, որը թողարկվել է լեյբլի ներքո։ Ստանդարտ տարբերակը թողարկվել է CD-ի, ձայնապնակի, թվային ներբեռման և սթրիմինգի տեսքով։ Դելյուքս տարբերակը թողարկվել է CD-ով 2019 թվականի դեկտեմբերի 13-ին։ Ալբոմի առաջնային սինգլի՝ «Lights Up»-ի թողարկումից կարճ ժամանակ առաջ, ալբոմը գովազդվել է «Do You Know Who You Are?» () գրվածքով բիլբորդների օգնությամբ, որոնք տեղակայվել են մի շարք քաղաքներում։ Սթայլզը համագործակցել է Spotify-ի հետ՝ Լոս Անջելեսում երկրպագուների համար միջոցառում կազմակերպելու համար, որտեղ երկրպագուները պետք է փորձարկեին «Eroda»-ն՝ նրա «Adore You» սինգլի համար ստեղծած թեման։ Սթայլզը գովազդել է ալբոմը NBC-ի Saturday Night Live նոյեմբերի 16-ի դրվագում, որտեղ նա հրավիրվել է և որպես հաղորդավար, և որպես երաժշտական հյուր։ Ալբոմի թողարկումը նշելու և առավելագույնի հասցնելու համար Սթայլզը մեկ գիշերային շոու է անցկացրել Լոս Անջելեսի The Forum-ում, որի անցկացման ամսաթիվը համընկել է ալբոմի թողարկումի հետ՝ դեկտեմբերի 13-ին։ Սթայլզը հնարավորություն է տվել երկրպագուներին ընդամենը 25$-ով պատվիրել ալբոմը և դրա հետ միասին տոմս գնել շոուի համար, որտեղ նրանք կարող են տեսնել իրան։ Լոս Անջելեսի շոուին հետևել է դեկտեմբերի 19-ին Լոնդոնում կայացած Electric Ballroom շոուն, որին որպես հատուկ հյուր ներկա է եղել նաև բրիտանացի ռեփեր Stormzy-ն։ Ալբոմը գովազդվելու է Love On Tour շրջագայությամբ։

### Սինգլներ
«Lights Up»-ը՝ Սթայլզի «Fine Line» երկրորդ ստուդիական ալբոմի առաջնային սինգլը թողարկվել է 2019 թվականի հոկտեմբերին, դեբյուտելով Մեծ Բրիտանիայի չարթի երրորդ հորիզոնականին։ Երգը ներառել է «նուրբ մուտք փոփի սթրիմի մեջ», ըստ երգերի հեղինակ Ջոն Քարամանիկայի։ Երգը դեբյուտել է Billboard Hot 100-ի 17-րդ հորիզոնականին և UK Singles Charts-ի 3-րդ հորիզոնականին։

Դեկտեմբերի 2-ին Սթայլզը թողարկել է ալբոմի երրորդ սինգլի՝ «Adore You»-ի թրեյլերը, որին մասնակցել է իսպանացի երգչուհի Rosalía-ն։ Երգը և տեսահոլովակը թողարկվել են դեկտեմբերի 6-ին։ «Adore You»-ն 7-րդ հորիզոնական է զբաղեցրել, դառնալով Սթայլզի առաջին թոփ-10 սինգլը՝ 2017 թվականի «Sign of the Times» երգից ի վեր։ Երգչի հայրենիքում՝ Մեծ Բրիտանիայում, երգը 7-րդ հորիզոնական է զբաղեցրել՝ դառնալով այդ չարթի թոփ-10-ում ընդգրկված 3-րդ երգը։

2020 թվականի փետրարի 28-ին իր տեսահոլովակի հետ միասին թողարկվել է «Falling»-ը՝ որպես ալբոմի չորրորդ սինգլ։

## Երաժշտական ոճ
«Fine Line»-ը նկարագրվել է որպես ռոք, փոփ և փոփ ռոք։ Այն նաև ներառում է պրոգ փոփի, փսիխոդելիկ փոփի, ֆոլկի, սոուլի, ֆանկի և ինդի փոփի տարրեր։

## Առևտրային հաջողություն
«Fine Line»-ը գլխավորել է ամերիկյան Billboard 200 չարթը՝ դեկտեմբերի 19-ին ավարտվող շաբաթվա մեջ 478,000 վաճառված օրինակներով։ Այն դարձել  է վերջին չորս տարվա ընթացքում տղամարդու կողմից թողարկված մեծագույն փոփ ալբոմը։ «Fine Line»-ը նաև ունեցել է բրիտանացի արտիստի կողմից վաճառքների մեծագույն քանակը՝ Nielsen SoundScan-ից ի վեր։ Ալբոմը դարձրել է Սթայլզին առաջին բրիտանացի արտիստ, որի երկու առաջին ալբոմներն էլ գլխավորել են չարթը։

Ալբոմը երկու շաբաթ մնացել է Billboard 200-ի առաջին հորիզոնականին, երկրորդ շաբաթվա ընթացքում վաճառվելով 89,000 օրինակներով։ Այն դարձել է այն չարթի առաջին փոփ ալբոմը, որը գլխավորել է այն երկու շաբաթ շարունակ 2019 թվականի օգոստոսին Էդ Շիրանի «No.6 Collaborations Project»-ից ի վեր։

## Քննադատների ընդունելություն
«Fine Line»-ը հանդիպել է հիմնականում դրական գնահատականների։ Metacritic-ում ալբոմը ստացել է 100-ից 76 միավորներ՝ հիմնված 20 ակնարկների վրա։

The Guardian-ից Գրեգորի Ռոբինսոնը անվանել է ալբոմը որպես «վստահ, տպավորիչ և հիշարժան»։ Ալեքսանդրա Փոլարդը The Independent-ից ասել է, որ «հնարավոր է, որ այն չի հասնի սեքսի կամ տխրության գագաթնակետին, բայց Fine Line-ը հիանալի ալբոմ է, այնուամենայնիվ»։ Հանա Միրլրեան NME-ից համարել է, որ ալբոմը «լրիվ ուրախություն» է, անվանելով այն «նախկին բոյսբենդի անդամի ազդեցության, սայթաքուն ժամանակակից փոփի և իր սեփական հմայքի էլեգանտ համադրություն»։ NOW-ից Ռեա ՄաքՆամարան գնահատել է Սթայլզի աշխատանքը որպես «եռացող, հոգով լի փոփ»՝ անվանելով «Sunflower, Vol. 6»-ն ալբոմի լավագույն թրեք։ Նիք Քատուչին Rolling Stone-ից անվանել է ալբոմը «գերազանց» և ասելով, որ «եթե գոյություն ունի ոչ թունավոր տղամարդկություն, ապա Հարի Սթայլզը երևի այն գտել է»։ Դևիդ Սմիթը Evening Standard-ից նշել է, որ Սթայլզի երաժշտությունը չի կարող «համապատասխանել իր պրոֆիլի շողշողուն կերպարներին», սակայն, երկրորդ ալբոմը «ուժեղ արգումենտ է, որ նա կարող է հետաքրքիր լինել նաև բոյսբենդից դուրս»։

### Տարեվերջյա ցանկեր

## Երգացանկ
Իրավունքները վերցրած են ալբոմի նշումներից։

### Նշումներ
* ՝ համապրոդյուսեր
* ՝ լրացուցիչ պրոդյուսեր

## Անձնակազմ
Իրավունքները վերցրած են ալբոմի նշումներից։
* Հարի Սթայլզ՝ վոկալ (բոլոր թրեքեր), Բեք վոկալ (թրեքեր 1–10, 12), դալքայմեր (թրեք 10), ակուստիկ կիթառ (թրեք 12)
* Kid Harpoon (Թոմաս Հալ)՝ արտադրություն (թրեքեր 2, 6–8, 10, 12), համարտադրություն (թրեք 1), լրացուցիչ արտադրություն (թրեքեր 4, 5), էլեկտրակիթառ (թրեքեր 2–4, 8, 10), ակուստիկ կիթառ (թրեքեր 1, 2, 10, 12), բեք վոկալ (թրեքեր 1, 2, 7), մուգ բաս (թրեքեր 1, 6, 7), դաշնամուր (թրեքեր 2, 6, 8), բաս կիթառ (թրեքեր 3, 5, 10), ստեղնաշարայիններ (թրեքեր 3, 8, 10), հարվածայիններ (թրեքեր 3, 9), ինժեներինգ & հարվածայինների ծրագրավորում (թրեք 3), օրգան (թրեք 6)
* Թայլեր Ջոնսոն՝ արտադրություն (թրեքեր 1, 2, 4, 5, 7, 12), համաարտադրություն (թրեքեր 3, 8), լրացուցիչ արտադրություն (թրեքեր 6, 10), ստեղնաշարայիններ (թրեքեր 1–5, 12), բեք վոկալ (թրեքեր 1, 2, 4, 7), հարվածայինների ծրագրավորում (թրեքեր 3, 4), ինժեներինգ, հարվածայիններ, բաս & ակուստիկ կիթառ (թրեք 4), ծրագրավորում & էլեկտրակիթառ (թրեք 5), միքսինգ (թրեք 7) դաշնամուր & մուգ բաս (թրեք 12)
* Միթչ Ռոուլանդ՝ էլեկտրակիթառ (թրեքեր 1, 2, 7, 8, 10, 12), հարվածայիններ (թրեքեր 1, 2, 7, 8, 12), սլայդ կիթառ (թրեքեր 1, 2, 5, 10), ակուստիկ կիթառ (թրեքեր 7, 10), գլոքենսփիլ (թրեք 1), բեք վոկալ (թրեք 7)
* Սեմի Ուիթ՝ ինժեներինգ (թրեքեր 1, 2, 4–8, 10, 12), արտադրություն & ակուստիկ կիթառ (թրեք 5), բեք վոկալ (թրեք 7)
* Սփայք Սթենթ՝ միքսինգ (թրեքեր 1–3, 5, 6, 8–12)
* Մայքլ Ֆրիման՝ միքսինգ օգնական (թրեքեր 1–3, 7, 8, 10, 12)
* Գրեգ Քըրսթին՝ արտադրություն, ինժեներինգ, բաս, հարվածայիններ, կիթառ, օրգան (թրեք 9)
* Ջեֆ Բասքեր՝ դաշնամուր (թրեքեր 8, 11), արտադրություն, լարայիններ, բեք վոկալ, մելոտրոն (թրեք 11)
* Ջերեմի Հաթչեր՝ ինժեներինգ (թրեքեր 3, 4), ինժեներինգ օգնական (թրեքեր 1, 5, 7, 8)
* Մարկ Ռանքին՝ ինժեներինգ (թրեքեր 2, 5, 7, 8), լրացուցիչ ինժեներինգ (թրեք 1)
* Նիք Լոբել՝ ինժեներինգ (թրեքեր 2, 4), լրացուցիչ ինժեներինգ (թրեքեր 1, 7), միքսինգ (թրեք 7)
* Օլի Ջեյքոբս՝ ինժեներինգ օգնական (թրեքեր 1, 2, 5, 7, 12)
* Օլի Մայդթոն՝ ինժեներինգ օգնական (թրեքեր 1, 2, 5, 7, 12)
* Ջոն Քասթելի՝ լրացուցիչ ինժեներինգ (թրեքեր 1, 7), միքսինգ (թրեք 4), հարվածայինների ծրագրավորում (թրեք 7)
* Ռոբ Բայսել՝ ինժեներինգ (թրեք 5), ինժեներինգ օգնական (թրեքեր 1, 5, 8)
* Քևին Սմիթ՝ ինժեներինգ օգնական (թրեքեր 1, 5, 7, 8)
* Թայլեր Բինս՝ ինժեներինգ օգնական (թրեքեր 1, 5, 8)
* Դիլան Նոյսթադեր՝ ինժեներինգ օգնական (թրեքեր 1, 5, 8)
* Այվան Ջեքսոն՝ փողայիններ (թրեքեր 2, 4, 12)
* Մեթ Թագլ՝ ինժեներինգ օգնական (թրեքեր 2–4)
* Դեն Էվինս՝ ինժեներինգ օգնական (թրեքեր 2, 6, 12)
* Աարոն Սթերլինգ՝ հարվածայիններ (թրեքեր 5, 7), պերկուսիա (թրեք 7)
* Գեյբ Նոել՝ Թավջութակ, կրկնակի բաս & սարանգի (թրեք 7)
* Մորգան Քիբի՝ ստեղնաշարայիններ, մուգ բաս & բեք վոկալ (թրեք 12)
* Լեո Աբրահամս՝ էլեկտրակիթառ (թրեքեր 1, 6)
* Պինո Պալադինո՝ բաս (թրեքեր 2, 8)
* Դեյվի Չյուվիդեն՝ պերկուսիա (թրեքեր 2, 10)
* Ջեյսոն Ուայթ՝ երգչախմբի պատրաստում (թրեք 4), երգչախմբի ձևավորում (թրեք 11)
* Նիքի Գրիր՝ երգչախմբի վոկալ (թրեքեր 4, 11)
* Թիֆանի Սմիթ՝ երգչախմբի վոկալ (թրեքեր 4, 11)
* Թիֆանի Սթիվենսոն՝ երգչախմբի վոկալ (թրեքեր 4, 11)
* Բրենդոն Ուինբուշ՝ երգչախմբի վոկալ (թրեքեր 4, 11)
* Սարա Ջոնս՝ բեք վոկալ (թրեք 2)
* Էմի Ալեն՝ բեք վոկալ (թրեք 3)
* Իան Ֆիտչուկ՝ կոնգա (թրեք 4)
* Մեթյու Ուոլիք՝ ինժեներինգ օգնական (թրեք 4)
* Ինգմար Կառլսոն՝ միքսինգ օգնական (թրեք 4)
* Ջեյմս Գադսոն՝ հարվածայիններ (թրեք 8)
* Ջուլիան Բուրգ՝ ինժեներինգ (թրեք 9)
* Ալեքս Փասքո՝ ինժեներինգ (թրեք 9)
* Ջոն Քիրբի՝ ստեղնաշարայիններ (թրեք 10)
* Ջես Ուոլֆ՝ վոկալ (թրեք 11)
* Հոլի Լաեսիգ՝ վոկալ (թրեք 11)
* Ջեյսոն Մորալես՝ երգչախմբի վոկալ (թրեք 11)
* Նիք Մովշոն՝ բաս (թրեք 11)
* Լոուրենս Ջաբեր՝ կիթառ (թրեք 11)
* Հոմեր Սթեյնվայս՝ հարվածայիններ (թրեք 11)
* Սերենա Գորանսոն՝ ջութակ (թրեք 11)
* Տերեզա Ստանիսլավ՝ ջութակ (թրեք 11)
* Ջոնաթան Մորշել՝ ալտ (թրեք 11)
* Ջեյքոբ Բրաուն՝ թավջութակ (թրեք 11)
* Էլիզաբեթ Փափո Ուոքեր՝ կոնգա (թրեք 11)
* Ջենս Ջանգքուրթ՝ ինժեներինգ (թրեք 11)
* Ռայան Նաշի՝ ինժեներինգ (թրեք 11)
* Մոլի Հոուքինս՝ ստեղծագործական տնօրեն
* Ռենդի Մերիլ՝ մասթերինգ
* Հելեն Փամբրան՝ լուսանկարչություն
* Թիմ Ուոքեր՝ լուսանկարչություն
* Բրեդլի Փինքերթոն՝ գրաֆիկ դիզայն

## Չարթեր

### Շաբաթվա չարթեր

### Տարեվերջյա չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2019 ալբոմներ
Կատեգորիա:Billboard 200 գլխավորած ալբոմներ
Կատեգորիա:Անգլալեզու ալբոմներ
Կատեգորիա:Հարի Սթայլզի ալբոմներ
Կատեգորիա:Ռոք ալբոմներ